
Projekteerimistingimuste kinnitamine

(Koidula tn 8 hoone korterelamuks rekonstrueerimine ja laiendamine)
	1. ASJAOLUD JA MENETLUSE KÄIK


13.01.2015. a. Gloria Invest OÜ taotles (taotlus nr 344/1-14), Narva Linnavalitsuse Arhitektuuri- ja Linnaplaneerimise Ametilt projekteerimistingimusi Koidula tn 8 hoone korterelamuks rekonstrueerimiseks ja laiendamiseks. Korterelamu lahendatakse vastavalt Narva Linnavolikogu 18.12.2014 otsusega nr 142 kehtestatud Koidula tn 8 maa-ala detailplaneeringule.
	2. ÕIGUSLIKUD ALUSED
2.1 Ehitusseaduse §19 lõike 1 punkti 1 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse korral kehtestatud detailplaneering ning olemasolu korral kohaliku omavalitsuse väljastatud lisatingimused, mis täpsustavad ehitise arhitektuurseid ja ehituslikke tingimusi, mida detailplaneering ei sisalda.

2.2 Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.3 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus


	3. OTSUS


Kinnitada projekteerimistingimused Narva Linnavolikogu 18.12.2014 otsusega nr 142 kehtestatud Koidula tn 8 maa-ala detailplaneeringu alusel Koidula tn 8 hoone korterelamuks rekonstrueerimiseks ja laiendamiseks järgnevalt:

3.1 ÜLDANDMED

3.1.1
Ehitisregistri andmed: hoone, 2 korrust, ehitisregistri kood 118007031
3.1.2 Kinnistusraamatu andmed: katastriüksuse tunnus 51101:002:0054, pindala 1831 m2.

3.2 PROJEKTEERIMISE EESMÄRK

Projekti koostamise eesmärgiks on Koidula tn 8 hoone korterelamuks rekonstrueerimine ja laiendamine.

3.3 ÜLDNÕUDED

3.3.1 Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, MKM 28.11.2002. a määrusele „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes“, Eesti Standardist EVS 811:2012 „Hoone ehitusprojekt”, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2 Projekti koostamisel arvestada Narva Linnavolikogu 18.12.2014 otsusega nr 142 kehtestatud Koidula tn 8 maa-ala detailplaneeringu ja Koidula tn 8 hoone elamuks kohandamise ja detailplaneeringu muinsuskaitse eritingimustega.
3.3.3
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.4
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.5
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskohad, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.6
Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.7
Esitada Arhitektuuri- ja Linnaplaneerimise Ametile kooskõlastamiseks “ Koidula tn 8 hoone korterelamuks rekonstrueerimise ja laiendamise ehitusprojekt” vähemalt kahes identses komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: vastavalt detailplaneeringule.

3.4.2
Lubatud hoonete arv krundil: vastavalt detailplaneeringule.
3.4.3
Hoonete lubatud suurim ehitusalune pindala: vastavalt detailplaneeringule.

3.4.4
Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.5
Arhitektuur: 
- piirkonna arhitektuurset kvaliteeti parandav;
- arvestada kehtestatud detailplaneeringu ja muinsuskaitse eritingimustega.
3.4.6
Piirded ja parkimiskohad lahendada vastavalt detailplaneeringule.
3.4.7
Lubatud transpordi juurdepääsude arv: vastavalt detailplaneeringule.
3.4.8
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1
Ida-Eesti Päästekeskus.
3.6.2

Narva Linnavalitsuse Arhitektuuri- ja Linnaplaneerimise Amet.
3.6.3

Projekti tellija või tema seaduslik esindaja.
3.6.4

Narva Linnavalitsuse Arhitektuuri- ja Linnaplaneerimise Ameti muinsuskaitse vaneminspektor.
4. RAKENDUSSÄTTED
4.1
Käesolevad projekteerimistingimused on kehtivad kuni 27.01.2017 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

